Váš list číslo/zo dňa

Naše číslo

Vybavuje / linka

Miesto odoslania / Dátum

Zelenák / 0907 745 169

Trnava / 10.08.2022

Vec: **Výzva na predloženie cenovej ponuky**

Obec Rakovice, v postavení verejného obstarávateľa realizuje tento prieskum v zmysle postupu podľa
§ 117 ZVO zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

1. **Identifikácia verejného obstarávateľa:**

|  |  |
| --- | --- |
| Verejný obstarávateľ  | Obec Ružindol |
| Sídlo | Hlavná 130/118, 919 61 Ružindol, |
| Zdroj financovania | Predmetná zákazka bude financovaná z fondov Európskej únie: Identifikácia - IROP-PO2-SC221-2021-67 a spolufinancovaná zo zdrojov verejného obstarávateľa |
| Predmet zákazkyDruh zákazky | **Prístavba materskej školy Ružindol.**Stavebné práce |
| Kontaktná osoba pre prieskum trhu | Mgr. Andrej Zelenák, zelenak@visions.ccVisions consulting s.r.o. Štefánikova 23917 01 Trnava |

1. **Predmet obstarávania:**

Predmetom zákazky je prístavba materskej školy v obci Ružindol.

Stavebné práce je potrebné zrealizovať v rozsahu podľa príslušnej projektovej dokumentácie (ďalej len „PD“), ktorá je samostatným podkladom k realizácii tohto predmetu zákazky a ktorá je v prílohou tejto výzvy a v nej popísanej stavebno-technickej dokumentácie.

1. **Miesto a spôsob predloženia ponuky a komunikácie:**

Uchádzač predkladá ponuku v elektronickej podobe do systému JOSEPHINE, umiestnenom na webovej adrese: <https://josephine.proebiz.com>, a to v lehote na predkladanie ponúk podľa požiadaviek uvedených v tejto výzve. Ponuka musí byť predložená v čitateľnej a reprodukovateľnej podobe.

JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>

Návod na používanie systému je dostupný na webovom sídle portálu JOSEPHINE (<http://files.nar.cz/docs/josephine/sk/Skrateny_navod_ucastnik.pdf>) ako aj minimálne technické požiadavky (<http://files.nar.cz/docs/josephine/sk/Technicke_poziadavky_sw_JOSEPHINE.pdf>).

Na bezproblémové používanie systému JOSEPHINE je nutné používať jeden z podporovaných internetových prehliadačov:

* + Mozilla Firefox verzia 13.0 a vyššia,
	+ Google Chrome alebo
	+ Microsoft Edge.

Verejný obstarávateľ bude s uchádzačmi resp. záujemcami komunikovať prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

1. **Typ zmluvy, ktorá bude výsledkom VO a obchodné podmienky:**

Zmluva o dielo.

1. **Predpokladaná hodnota zákazky:**

261 416,00 EUR bez DPH

1. **Miesto dodania predmetu zákazky:**

Miestom uskutočnenia predmetu zákazky je ZŠ s MŠ Ružindol, parc. c. 614/1, 614/2, k. u. Ružindol

1. **Lehoty na dodanie predmetu zákazky:**

Lehota výstavby do 9 mesiacov od podpisu zmluvy

1. **Financovanie predmetu zákazky:**

Predmetná zákazka bude financovaná z fondov Európskej únie: Identifikácia - IROP-PO2-SC221-2021-67 a spolufinancovaná zo zdrojov verejného obstarávateľa

1. **Lehota na predloženie ponuky: Ponuky musia byť predložené do**

 **25.08.2022 do 10:00 hod elektronicky, prostredníctvom systému Josephine.**

1. **Otváranie ponúk:** Ponuky sa budú otvárať v priestoroch spoločnosti Visions consulting s.r.o. Štefániková 23, 917 01 Trnava.. Z dôvodu preventívnych opatrení súvisiacich s ochorením COVID-19 môže byť otváranie ponúk realizované elektronicky (prostredníctvom videohovoru).
2. **Postup pri otváraní ponúk:** Vzhľadom na to, že verejný obstarávateľ použije v tomto verejnom obstarávaní elektronické predkladanie ponúk, otváranie ponúk je neverejné.
3. **Informácie o elektronickej aukcii:**

Elektronická aukcia sa pri tomto zadávaní zákazky nepoužije.

1. **Spôsob predloženia ponuky:** Uchádzač predkladá ponuku v zmysle bodu 2 tejto výzvy **elektronicky** prostredníctvom na to určeného programového rozhrania systému **JOSEPHINE.**

Uchádzač po prihlásení sa do systému Josephine predpokladá ponuku elektronicky, v časti Ponuky a žiadosti, kde je systémom vytvorený priestor na nahratie potrebných dokumentov a uvedenia ceny za ponúknuté zariadenia. Po nahratí dokumentov uchádzač využije funkcionalitu „Odoslať ponuku“, čím systém zaeviduje ponuku a zneprístupní ju až do otvorenia ponúk po uplynutí lehoty na predkladanie ponúk.

1. **Jazyk ponuky:** Ponuky, návrhy a ďalšie doklady a dokumenty vo verejnom obstarávaní sa predkladajú v slovenskom, českom, anglickom alebo nemeckom jazyku.
2. **Pokyny na zostavenie ponuky (obsah ponuky):**
* **Verejný obstarávateľ požaduje, aby ponuka obsahovala nasledovné doklady a údaje**:
	1. **Identifikačné údaje uchádzača:** (obchodné meno a sídlo uchádzača, IČO, DIČ, IČ DPH, telefón, fax, e-mail, webová stránka, bankové spojenie, č. účtu a pod.);
	2. **Vyplnená návrh na plnenie kritéria** ( podľa prílohy č. 1 tejto výzvy);
	3. **Fotokópia dokladu o oprávnení uskutočňovať stavebné práce;** u právnických osôb napr. výpis z obchodného registra, u fyzických osôb napr. výpis zo živnostenského registra (stačí fotokópia). Uchádzač zapísaný do zoznamu hospodárskych subjektov vedeného Úradom pre verejné obstarávanie môže tento doklad nahradiť zápisom do zoznamu hospodárskych subjektov podľa § 152 zákona o verejnom obstarávaní. Verejný obstarávateľ si túto skutočnosť overí na stránke uvo.gov.sk;
	4. **Vyplnenú prílohu č. 3** Výkaz výmer
	5. **Čestné vyhlásenie o neexistencii zákazu účasti vo verejnom obstarávaní** podľa prílohy č. 2 tejto výzvy;
1. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:** Jediným kritériom na vyhodnotenie ponúk je celková cena predmetu zákazky bez DPH. Verejný obstarávateľ zoradí ponuky od najnižšej po najvyššiu a uchádzača, ktorý sa umiestnil predbežne na 1. mieste. Verejný obstarávateľ označí za úspešnú ponuku tú, ktorá bude zo všetkých predložených ponúk najlacnejšia, na základe či spĺňa požiadavky na predmet zákazky a uchádzač spĺňa stanovené podmienky účasti (verejný obstarávateľ uplatní tzv. reverzný postup vyhodnotenia).
2. **Podmienky účasti:**

**Dokumenty pre splnenie podmienok účasti :**

**Uchádzač môže dokumenty k splneniu podmienok účasti nahradiť dokumentom čestné vyhlásenie, v ktorom uchádzač vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil.**

1. **Osobné postavenie vrátane požiadaviek týkajúcich sa zápisu do živnostenských alebo obchodných registrov**

Požaduje sa predloženie všetkých dokladov preukazujúcich splnenie podmienok účasti osobného postavenia podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ZVO alebo zákon o verejnom obstarávaní), ktoré uchádzač preukazuje podľa § 32 ods. 2 ZVO, resp. ods. 4 a ods. 5 ZVO.

Doklady preukazujúce splnenie podmienok účasti podľa § 32 ods. 1 je možné nahradiť podľa § 152 ZVO potvrdením o zapísaní do zoznamu hospodárskych subjektov. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne v zmysle § 37 ZVO. Splnenie podmienok účasti môže uchádzač preukázať vyplneným jednotným európskym dokumentom (JED) podľa § 39 ods. 1 ZVO, pričom z uchádzačom predloženého predmetného dokumentu musí byť jednoznačne zrejmé, že rozsahom, obsahom aj spôsobom spĺňa podmienky účasti preukazované jednotným európskym dokumentom, ku dňu lehoty na predkladanie ponúk a je schopný túto skutočnosť preukázať.

1. **Ekonomické a finančné postavenie**

Nepožaduje sa.

1. **Technická a odborná spôsobilosť**
2. **§ 34 ods. (1) písm. b) ZVO zoznam stavebných prác uskutočnených za predchádzajúcich 5 rokov od vyhlásenia verejného obstarávania s uvedením cien, miest a lehôt uskutočnenia stavebných prác podľa obchodných podmienok podľa § 34 ods. 1 písm. b) ak odberateľom :**

- bol verejný obstarávateľ alebo obstarávateľ podľa ZVO, dokladom je referencia,

- bola iná osoba ako verejný obstarávateľ alebo obstarávateľ podľa ZVO, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

Uchádzač je povinný uviesť celkový súčet uskutočnených stavebných prác, ktorých zoznam predložil. V prípade ak uchádzač predkladá zmluvu, referenciu alebo dôkaz o plnení stavebných prác, ktorých uskutočnenie časovo presahuje posudzované obdobie, uchádzač v zozname uvedie zvlášť hodnotu iba za tú časť stavebných prác, ktorá bola realizovaná v posudzovanom období (a len túto sumu uchádzač započíta do celkového súčtu realizovaných stavebných prác). V prípade, ak stavebné práce realizoval uchádzač ako člen združenia skupiny dodávateľov, vyčísli a započíta iba finančný objem, uskutočňovaný ním samotným. Potvrdenia vydané v inej mene ako v eurách je potrebné prepočítať a to tak, že sumy uvedené v iných menách budú prepočítané kurzom ECB platným k prvému dňu v roku, v ktorom boli stavebné práce uskutočnené.

**Uchádzač preukáže minimálne:**

Verejný obstarávateľ požaduje preukázať uskutočnenie stavebných prác rovnakého alebo obdobného charakteru ako je predmet zákazky v hodnote bez DPH minimálne dosahujúcej predpokladanú hodnotu zákazky.

Splnenie tejto podmienky uchádzač preukáže v zmysle zákona o verejnom obstarávaní.

1. **§ 34 ods. (1) pism. g) ZVO údajmi o vzdelaní a odbornej praxi alebo o odbornej kvalifikacii osôb určených na plnenie zmluvy alebo riadiacich zamestnancov.**

**Uchádzač preukáže minimálne:**

Riadiaci zamestnanec - hlavný stavbyvedúci, počet min. 1:

-doklad o odbornej spôsobilosti na výkon činnosti stavbyvedúci, t.j. Osvedčenie SKSI alebo ekvivalentný doklad o vykonaní odbornej skúšky podľa zákona c. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov odborné zameranie pozemné stavby (z dokladu musí byť zrejmé zameranie pozemné stavby); preukáže osvedčením,

-minimálne 5-ročná preukázateľná odborná prax v oblasti riadenia stavieb v pozícií stavbyvedúceho, preukáže životopisom,

-minimálne jedna (1) preukázateľná praktická skúsenosť v oblasti riadenia stavieb v pozícií stavbyvedúceho obdobnej ako predmet zákazky v minimálnej hodnote predpokladanej hodnoty zákazky v EUR bez DPH, preukáže životopisom.

1. **§ 34 ods. (1) písm. d) ZVO Uchádzač predloží platnú licenciu uchádzača na zhotovovanie vonkajších tepelnoizolačných kontaktných systémov.**

**Uchádzač preukáže minimálne:**

Uchádzač predloží platnú licenciu uchádzača na zhotovovanie vonkajších tepelnoizolačných kontaktných systémov (ETICS), ktoré sú predmetom obstarávania, ktorá oprávňuje jeho držiteľa vykonávať práce pri zhotovovaní vonkajších tepelnoizolačných systémov v zmysle § 43g zákona č. 50/1976 Zb. o územnom plánovaní a stavebnom poriadku v znení neskorších predpisov, vydanú akreditovaným Inšpekčným orgánom. Licenciu je potrebné predložiť vrátane prílohy podmienok platnosti a zoznamu komponentov tepelnoizolačného systému alebo ekvivalentný doklad v zmysle príslušnej normy v krajine sídla uchádzača.

1. **§ 34 ods. (1) písm. d) ZVO Uchádzač predloží platnú licenciu uchádzača na zabudovanie vonkajších otvorových konštrukcií do stavby.**

**Uchádzač preukáže minimálne:**

Uchádzač predloží platnú licenciu uchádzača na zabudovanie vonkajších otvorových konštrukcií do stavby podľa zákona č. 50/1976 Zb. v znení neskorších predpisov (ďalej len stavebný zákon) a STN 73 3134. Licenciou sa potvrdzuje odborná kvalifikácia zhotoviteľa stavebných prác pri zabudovaní vonkajších otvorových konštrukcií do stavby v zmysle Zásad montáže a podľa článku 4.1 normy STN 73 3134:2014: Stavebné práce Styk okenných konštrukcií a obvodového plášťa budovy, Požiadavky, zhotovovanie a skúšanie, ktorá je záväzná podľa § 43g ods. 2 stavebného zákona. Montáž otvorových konštrukcií musí byť preukázateľne zabezpečená odborne zaškolenými pracovníkmi v oblasti zhotovovania pripojovacích škár, použitia tesniacich materiálov a ďalších súvisiacich materiálov alebo ekvivalentný doklad v zmysle príslušnej normy v krajine sídla uchádzača.

1. **§ 34 ods. (1) písm. d) ZVO Uchádzač predloží platnú licenciu uchádzača na hydroizoláciu plochých striech.**

**Uchádzač preukáže minimálne:**

Uchádzač predloží platnú licenciu uchádzača na hydroizoláciu plochých striech.

Licencia na zhotovenie tepelnoizolačných a hydroizolačných systémov plochých striech, ktorá preukazuje spôsobilosť uchádzača na vykonávanie špec. stavebných prác, ktorých kvalita, spolu so stanovenými komponentami tepelnoizolačného a hydroizolačného systému plochých striech, garantuje projektované parametre a životnosť diela.

Licenciu je potrebné predložiť vrátane prílohy podmienok platnosti a zoznamu komponentov tepelnoizolačného systému v zmysle podmienok ETICS alebo ekvivalentný doklad v zmysle príslušnej normy v krajine sídla uchadzača.

1. **§ 34 ods. 1 písm. h) uvedením opatrení environmentálneho manažérstva, ktoré uchádzač alebo záujemca použije pri plnení zmluvy alebo koncesnej zmluvy.**

**Uchádzač preukáže minimálne:**

Certifikát EMAS, resp. registrácia v schéme EMAS, prípadne validované environmentálne vyhlásenie alebo iný rovnocenný dôkaz. Uchádzač musí uviesť opatrenia environmentálneho manažérstva, ktoré použije pri plnení zmluvy, ktorá bude výsledkom verejného obstarávania, pričom tieto opatrenia musia zabezpečovať úroveň ochrany životného prostredia zodpovedajúcu úrovni, ktorú zabezpečuje schéma Európskej únie pre environmentálne manažérstvo a audit (Nariadenie Európskeho parlamentu a Rady (ES) č. 1221/2009 z 25. novembra 2009 o dobrovoľnej účasti organizácií v schéme Spoločenstva pre environmentálne manažérstvo a audit (EMAS), ktorým sa zrušuje nariadenie (ES) č. 761/2001 a rozhodnutia Komisie 2001/681/ES a 2006/193/ES (Ú.v.EÚL342,22.12.2009) v platnom znení), resp. registrácia v tejto schéme, na ktorú schému týmto verejný obstarávateľ v súlade s ustanovením § 36 ZVO odkazuje. Splnenie tejto podmienky účasti možno preukázať registráciou v schéme EMAS, prípadne validovaným environmentálnym vyhlásením alebo inými rovnocennými dôkazmi preukazujúcimi rovnocennosť opatrení navrhovaných uchádzačom opatreniam požadovaným verejným obstarávateľom. Pokiaľ ide o preukázanie rovnocennosti opatrení navrhovaných uchádzačom opatreniam požadovaným verejným obstarávateľom, dôkazné bremeno je na uchádzačovi (v zmysle metodickej príručky SAŽP sa za iný vhodný dôkaz považuje napr. správa z environmentálneho auditu od akreditovanej audítorskej organizácie, environmentálne vyhlásenie potvrdené akreditovaným environmentálnym overovateľom).

1. **Lehota viazanosti ponúk**: 31.10.2022
2. **Ďalšie informácie verejného obstarávateľa:**

Verejný obstarávateľ si vyhradzuje právo neprijať ani jednu ponuku a neuzavrieť zmluvu o dielo v prípade, že cena diela uvedená v ponuke presiahne verejným obstarávateľom stanovenú predpokladanú hodnotu predmetu zákazky, ktorá je uvedená vo výzve na predkladanie ponúk.

Uchádzač je povinný pripraviť a vypracovať svoju ponuku s odbornou starostlivosťou, pričom musí vychádzať z podkladov a podmienok stanovených v tejto výzve a v priloženej projektovej dokumentácie k predmetu zákazky.

V prípade, že bude projektová dokumentácia / výkaz-výmer odkazovať na konkrétneho výrobcu, verejný obstarávateľ pripúšťa použitie ekvivalentu, pričom ponúkaný ekvivalent musí spĺňať najmä požiadavky na rovnaké alebo kvalitatívne lepšie rozmerové, materiálové, architektonické, stavebno-technické vlastnosti, tepelnú a chemickú odolnosť, statické, požiarne, hygienické, konštrukčné a farebné vlastnosti, ktoré sú špecifikované v tejto projektovej dokumentácii a vo výkaze výmer.

Pri navrhovaní ekvivalentných materiálov/výrobkov musí uchádzač postupovať s odbornou starostlivosťou, pri ktorej musí zohľadniť pôvodný projektantom navrhovaný účel, plnú funkčnosť a zabezpečiť jeho dodržanie bez zmeny iných častí projektovej dokumentácie.

Predložený ekvivalent nesmie vyžadovať iné vedľajšie náklady, ktoré by musel zabezpečiť verejný obstarávateľ v rámci súčinnosti viažucej sa k plneniu predmetu zmluvy, ktorá bude výsledkom verejného obstarávania a prijatím predloženého ekvivalentu nesmie dôjsť k zvýšeným priamym alebo nepriamym nákladom vyplývajúcim z užívania dodaného predmetu zmluvy.

Vlastná platba bude realizovaná formou bezhotovostného platobného styku na základe daňového dokladu vystaveného poskytovateľom, splatnosť ktorého je do 30 dní odo dňa doručenia daňového dokladu. Verejný́ obstarávateľ neposkytuje preddavok, ani zálohovú platbu.

Uchádzač nemôže odovzdať zákazku ako celok subdodávateľovi.

**Zoznam príloh výzvy:**

- Príloha č. 1: Návrh na plnenie kritéria

- Príloha č. 2: Čestné vyhlásenie o neexistencii zákazu účasti vo verejnom obstarávaní.

- Príloha č. 3: Výkaz výmer

- Príloha č. 4: Projektová dokumentácia

- Príloha č. 5: Návrh zmluvy o dielo

*Príloha č. 1:*

**Návrh na plnenie súťažného kritéria**

Predmet zákazky:

**Prístavba materskej školy Ružindol.**

**Verejný obstarávateľ:**

Obec Ružindol

Hlavná 130/118, 919 61 Ružindol.

|  |  |
| --- | --- |
| **Cena spolu bez DPH** | ***Súťažné kritérium*** |
| DPH 20 % |  |
| Najnižšia cena za celý predmet zákazky s DPH |  |

|  |  |
| --- | --- |
| **Názov uchádzača:** |  |
| **Sídlo uchádzača:** |  |
| **IČO:** |  |
| **Štatutárny zástupca uchádzača, kontaktné údaje:** |  |
| **Pečiatka a podpis štatutárneho zástupcu uchádzača:** |  |

*Príloha č. 2:*

Obchodné meno:

Adresa spoločnosti:

IČO:

Čestné vyhlásenie

Dolu podpísaný zástupca uchádzača týmto čestne vyhlasujem, že nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu a nie som v konflikte záujmov v zmysle §23 zákona č. 343/2015 o verejnom obstarávaní v tomto postupe verejného obstarávania.

Zároveň súhlasím s obchodnými podmienkami tak ako boli uvedené vo výzve na predkladanie ponúk a v prípade, že naša spoločnosť bude úspešná poskytnem verejnému obstarávateľovi všetku nevyhnutnú súčinnosť potrebnú k jej uzavretiu.

V ....................................... dňa...............

|  |  |
| --- | --- |
|  | ................................................meno a priezvisko, funkciapodpis[[1]](#footnote-1)1 |

1. 1Čestné vyhlásenie musí byť podpísané uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-1)